PATVIRTINTA

VšĮ dienos centro „Mes esame“

Direktoriaus Valdemaro Rybak

2016-03-31 įsakymu Nr. 1-12-17B

**VŠĮ DIENOS CENTRO „MES ESAME“ VEIKLOS IR SOCIALINĖS GLOBOS ATITIKTIES SOCIALINĖS GLOBOS NORMOMS VERTINIMO IR ĮSIVERTINIMO TVARKOS APRAŠAS**

**I. BENDROSIOS NUOSTATOS**

1. Viešosios įstaigos dienos centro „Mes esame“ (toliau – Centras) veiklos ir socialinės globos atitikties socialinės globos normoms vertinimo ir įsivertinimo tvarkos aprašas (toliau – Tvarkos aprašas) reglamentuoja Centre teikiamų socialinių paslaugų suaugusiems asmenims, turintiems proto ir kompleksinę negalią bei psichikos sutrikimų, atitikimo nustatytoms dienos socialinės globos normoms vertinimą ir įsivertinimą.

2. Tvarkos aprašas parengtas vadovaujantis Lietuvos Respublikos socialinės apsaugos ir darbo ministro 2012-12-11 įsakymu Nr. A1-566 patvirtintu Socialinės globos normų aprašu.

**II. VERTINIMO IR ĮSIVERTINIMO ORGANIZAVIMAS**

3. Socialinės globos vertinimo kriterijai:

3.1. Socialinės globos paslaugų struktūros atitiktis nustatytoms normoms:

3.1.1. personalo skaičiaus ir socialinių paslaugų gavėjų skaičiaus santykis;

3.1.2. personalo profesinė ar pareigybinė struktūra;

3.1.3. socialinės globos įstaigos aplinkos pritaikymas asmens specialiesiems poreikiams;

3.1.4. įstaigos tvarkos, taisyklės ar procedūrų pakankamumas sklandžiai veiklai organizuoti.

* 1. Socialinės globos paslaugų proceso atitiktis nustatytoms normoms:

3.2.1. planingas socialinių paslaugų gavėjo poreikių vertinimas ir ISGP sudarymas;

3.2.2. socialinių paslaugų gavėjo ir jo artimųjų įtraukimas į poreikio vertinimą;

3.2.3. komandos veiklos tobulinimo priemonių užtikrinimas.

3.3. Socialinės globos paslaugų rezultato atitiktis nustatytoms normoms:

3.3.1. ar socialinių paslaugų gavėjas įgijo savarankiško gyvenimo įgūdžių;.

3.3.2. ar socialinių paslaugų gavėjas tapo savarankiškesnis apsitarnaudamas.

4. Įsivertinimo lygiai:

4.1. visiškas savęs vertinimas, kurio metu įvertinama įstaigos veiklos atitikimas visoms normoms;

4.2. pasirinktos srities (sričių) arba nuodugnus savęs įvertinimas, kai įvertinama pasirinkta normų grupė, ypač gilinantis į ją;

4.3. atskirų pareigybių darbuotojų veiklos įsivertinimas normų įgyvendinimo kontekste.

5. Naudojami vertinimo metodai:

5.1. Centro dokumentų analizė;

5.2. anketinės apklausos (socialinių paslaugų gavėjų (1 priedas), jų tėvų, globėjų (2 priedas), personalo (3 priedas));

5.3. interviu;

5.4. stebėjimas ir kiti metodai.

6. Įsivertinimo etapai:

6.1. Pasirengimas vertinti, vertinimo planavimas:

6.1.1. Centro direktoriaus įsakymo atlikti savęs vertinimą parengimas;

6.1.2. darbuotojų supažindinamas su savęs vertinimo tikslais ir uždaviniais;

6.1.3. savęs vertinimo darbo grupės sudarymas;

6.1.4. vertinimo plano ir metodikos parengimas bei suderinimas;

6.1.5. savęs vertinimo tvarkaraščio sudarymas.

6.2. Įsivertinimo atlikimas;

6.3. Atsiskaitymas, informavimas apie vertinimo rezultatus;

6.4. Veiklos tobulinimo planavimas, remiantis įsivertinimo rezultatais.

**III. BAIGIAMOSIOS NUOSTATOS**

7. Centro veiklos ir socialinės globos atitikties socialinės globos normoms vertinimas ir įsivertinimas atliekamas vieną kartą per metus, Centro direktoriaus paskirtu laiku.

8. Tvarkos aprašo įgyvendinimą organizuoja Centro direktoriaus pavaduotojas.

9. Centro veiklos ir socialinės globos atitikties socialinės globos normoms vertinimo ir įsivertinimo rezultatai viešai skelbiami Centro internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_